Yir 47
Luk kɛ kui̱ Pi-li-thɛt
1
Kä cu riet Kuɔth Nhial ben kä gök ni Yir-mɛ-yaa kɛ kui̱ ji̱ Pi-li-thɛt kɛ gua̱a̱th ëë ŋot Pɛro /kenɛ Gadha ni däk wëë i̱,
2
“Nɛ̈nɛ jɛ bi pi̱w ti ŋuan
ben raar kui̱ caam.
Kä ba löny mi di̱i̱t ɛlɔ̱ŋ
kä bikɛ mun thiäŋ ɛ bikɛ ti diaal
tin te thi̱n buɔny,
wec kɛnɛ nɛy diaal
tin te thi̱n.
Kä bi naath wiee.
Kä nɛy diaal tin cieŋ muun
bikɛ pa̱r.
3
Kä kɛ jɔw wuurä jiöŋkööri,
kɛnɛ wuɔ̱w thurbiɛɛli,
/ci gua̱ni gan gaatkiɛn
bi luäŋ kɛ luäk,
bikɛ tetkiɛn kɔat pua̱ynikiɛn.
4
Kɛ ɣöö gua̱a̱th mi ba däk ni
ji̱ Pi-li-thɛt diaal a bëëni,
gua̱a̱th mi ba ŋok nikɛ jɔ̱ɔ̱r,
kä Dhor kɛnɛ Dhi-don,
kɛ duɔth nath tin kɔ̱ŋ
tin dëë kɛ luäk.
Kɛ ɣöö Kuoth Nhial däk ɛ
ji̱ Pi-li-thɛt,
kɛnɛ duɔth ji̱ jɔak yiëër
Ku-riit.
5
Kä bi ji̱ Gadha mi̱emkiɛn
mut kɛ pa̱r,
kä bi ji̱ Ac-kɛ-lon da̱k.
Kä yɛn ji̱ lo̱o̱lä,
bi wieedun kulɛ mäni nɛy?
6
Bi wiee wi̱i̱ i̱,
‘Aɣ mut Kuɔth Nhial!
Ɛ nɛy bi rɔ ka̱p cuɔ̱ŋ ɔ?
Ku loc rɛy go̱kädu,
ku rɔ pa̱l piny, kä ku biɛt!’
7
Kä bɛ kulɛ biɛt i̱di,
kä ci Kuoth Nhial ɛ la̱r ko̱r?
Cɛ ko̱r lar kɛ ji̱ Ac-kɛ-lon
kɛnɛ ji̱ thuɔk yiëër.”
